જયલલિતા સાથે મન્નારગુડીમાં જ એક કાર્યક્રમમાં શશીકલાનો પરિચય થયો અને ધીમેધીમે શશીકલા જયલલિતાનો પડછાયો થઈ ગઈ હતી. ઘટનાક્રમે વળાંક લીધો અને જયલલિતા લાંબી રહસ્યમય બીમારી પછી રહસ્યમય મોત પામી. તે પછી જયલલિતાની જગ્યાએ શશીકલા સીધી જ ગાદીએ બેસી શકી નહીં. ચમચા અને દલાલોની એક હેસિયત હોય છે. અમરસિંહ અનેકના તારણહાર બન્યાં હતાં, પણ કામ પૂર્ણ થઈ જાય ત્યારે દલાલની ભૂમિકા પૂરી થઈ જતી હોય છે. ઘર બતાવીને સોદાબાજી કરીને ખરીદી કરાવનાર બ્રોકર કદી ઘરનો સભ્ય ના બની શકે. ઘર ખરીદવામાં આર્થિક સહિતની મદદ કરનાર જ ઘરનો સભ્ય બની શકે.